கேள்வி: மடை திறந்து பற்றி தகவல் சொல்.
பதில்: மடை திறந்து / 1945 (''Madai Thiranthu'') என்பது வெளிவராத இந்திய வரலாற்று நாடகம் ஆகும். இப்படத்தை ''கழுகு (2012 திரைப்படம்)'' புகழ் சத்யசிவா இயக்கியுள்ளார். மேலும் இப்படத்தை கே புரொடக்சன்சின் எஸ். என் ராஜராஜன் தயாரித்துள்ளார். இப்படத்தில் ரானா தக்குபாடி, ரெஜினா கசாண்ட்ரா ஆகியோர் முக்கிய கதாபாத்திரங்களில் நடித்துள்ளனர், மேலும் சத்யராஜ், நாசர் (நடிகர்) ஆகியோர் பிற முக்கிய வேடங்களில் நடித்துள்ளனர். இப்படம் ஒரே நேரத்தில் தமிழில் ''மடை திறந்து எனவும்,'' . தெலுங்கில் ''1945'' எனவும் படமாக்கபட்டுள்ளது.
கேள்வி: மடை திறந்து - வளர்ச்சி என்பது என்ன?
பதில்: சத்தியசிவா 2015 ஆம் ஆண்டின் நடுப்பகுதியில் படத்தின் எழுத்துப்பணியைத் தொடங்கினார். பின்னர் ஜீவா (திரைப்பட நடிகர்) முக்கியக் கதாபாத்திரத்தில் நடிக்க அணுகினார். ஆனால் படத்துக்கான தயாரிப்பளரை கண்டறிய முடியவில்லை. ''பாகுபலி 2'' பட உரிமைகளை வாங்கிய எஸ். என். ராஜராஜன் இந்த படத்தை பெரும் செலவில் பன்மொழிப் புலமை திரைப்படமாக சத்யாசிவா இயக்கத்தில் கொண்டுவர முன்வந்தார். தயாரிப்பாளரின் நெருக்கம் காரணமாக ரானா தக்குபாடி கதாநாயகனாக தேர்வு செய்யப்பட்டதால் ரெஜினா கசாண்ட்ரா கதாநாயகியாக ராணாவுடன் ஜோடி சேர தேர்வு செய்யப்பட்டார். பின்னர் நாசர் (நடிகர்), சத்யராஜ் ஆகியோரும் பிற முக்கியமான வேடங்களில் நடிக்க தேர்வு செய்யப்பட்டனர். முன்னதாக இயக்குனரின் ''கழுகு (2012 திரைப்படம்)'' மற்றும் ''கழுகு 2'' படங்களுக்கு ஒத்துழைத்த யுவன் சங்கர் ராஜா இந்த படத்திற்கான இசையமைப்பில் ஈடுபட்டார். சத்யா பொன்மார், கோபி கிருஷ்ணா, ஈ. தியாகராஜன் ஆகியோர் முறையே ஒளிப்பதிவு, படத்தொகுப்பு, கலை இயக்கம் போன்ற பணிகளுக்கு தேர்வு செய்யப்பட்டனர். இவர்களில் மூன்று பேரும் இயக்குநருடன் அவரது முந்தைய படங்களில் இணைந்து பணியாற்றியவர்களாவர்.
கேள்வி: மடை திறந்து - வெளியீடு குறித்து விரிவாக சொல்லுங்கள்.
பதில்: படத்தின் முதல் தோற்றம் 27 அக்டோபர் 2019 அன்று வெளியிடப்பட்டது, அதே நேரத்தில் படம் 24 சனவரி 2020 அன்று வெளியிடப்படும் என்று அறிவிக்கபட்டது.
கேள்வி: மடை திறந்து - சர்ச்சை குறித்து விரிவாக சொல்லுங்கள்.
பதில்: படத்தின் முதல் தோற்றம் வெளியான பிறகு, தயாரிப்பாளர் ராஜராஜன் தனக்கு தரவேண்டிய தொகைய தரவில்லை என்று கூறி, ராணா தக்குபாடி தனது டுவிட்டர் கணக்கில் தெரிவித்தார். மேலும் பட வெளியீடு குறித்த அறிவிப்பானது பணம் திரட்டுவதற்கும், அதிகமான மக்களை 'ஏமாற்றுவதற்கும்' ஒரு வழியாகப் பயன்படுத்துகிறார் என்று குறிப்பிட்டார். படத்தின் பணிகள் இன்னும் 'முடிக்கப்படவில்லை' என்றும் ராணா தகுபாடி கூறினார். நடிகரின் இந்த குற்றச்சாட்டுகளுக்கு தயாரிப்பாளர் ராஜராஜன் ட்விட்டரில் பதிலளித்தார். படம் முடிந்ததா இல்லையா என இறுதி முடிவு எடுப்பது இயக்குநரின் தனி உரிமை. இதற்கு ராணா தகுபாடி கட்டைவிரல் புன்னகையுடன் பதிலளித்து, உரையாடலைத் தொடராமல் நிறுத்தினார். அவர் தனக்கு வரவேண்டிய நிலுவைத் தொகையைப் பெறுவதற்கு அவர் சட்ட வழியை மேற்கொள்வாரா என்பது தெளிவாகத் தெரியவில்லை.
கேள்வி: மடை திறந்து - இசை பற்றி தகவல் சொல்.
பதில்: இப்படத்தோடு மூன்றாவது முறையாக இயக்குனருடன் இணைந்த யுவன் சங்கர் ராஜா இசையமைத்துள்ளார். பாடல் வரிகளை மோகன ராஜா, அருள் காமராஜ் எழுதியுள்ளனர். இசை உரிமைகளை முசிக் 247 பெற்றுள்ளது.